CONSILIUL LOCAL AL MUNICIPIULUI CRAIOVA


     HOTĂRÂREA NR. 134
Consiliul Local al Municipiului Craiova, întrunit în şedinţa ordinară din data de 28.08.2008;

Având în vedere raportul nr.117720/2008 al Direcţiei Patrimoniu  prin care se propune trecerea din domeniul public, în domeniul privat al municipiului Craiova, a mijlocului fix “Platformă Gospodărească”, situat  în cart. George Enescu, Asociaţia 6, bl.F28, identificat în anexa la Hotărârea Consiliului Local al Municipiului Craiova nr.147/1999, la poziţia 213 din Capitolul „Sisteme de Salubrizare şi gestionare a deşeurilor cu terenul aferent”, în vederea scoaterii din funcţiune  şi rapoartele comisiilor de specialitate ale Consiliului Local al Municipiului Craiova nr.75, 76, 77, 81 şi 82/2008;
 În conformitate cu prevederile Legii nr.213/1998 privind proprietatea publică şi regimul juridic al acesteia cu modificările şi completările ulterioare şi Ordonanţei Guvernului nr.112/2000 pentru reglementarea procesului de scoatere din functiune, casare si valorificare a activelor corporale care alcătuiesc domeniul public al statului si al unitatilor administrativ-teritoriale;

 În temeiul art. 36 alin.2 lit.c şi art.45 alin.3 din Legea nr.215/2001, republicată, privind administraţia publică locală;

                                                    hotărĂŞte:
Art.1. Se aprobă trecerea din domeniul public, în domeniul privat al municipiului Craiova, a mijlocului fix “Platformă Gospodărească”, situat în cart. George Enescu, Asociaţia 6, bl.F28, identificat în anexa la Hotărârea Consiliului Local al Municipiului Craiova nr.147/1999, la poziţia 213 din Capitolul „ Sisteme de Salubrizare şi gestionare a deşeurilor cu terenul aferent”, în vederea scoaterii din funcţiune.
Art.2. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr. 147/1999, referitoare la însuşirea inventarului privind bunurile ce alcătuiesc domeniul public al municipiului Craiova şi nr.81/2006, referitoare la darea în administrarea Serviciului Public Salubritate a unor bunuri ce alcătuiesc domeniul public al municipiului Craiova.
Art.3. Direcţia Patrimoniu va lua măsuri pentru îndeplinirea procedurilor legale, prin intermediul Consiliului Judeţean Dolj, pentru modificarea corespunzătoare a Hotărârii Guvernului nr.965/2002, modificată şi completată prin Hotărârea Guvernului nr. 141/2008.
Art.4. Serviciul Administraţie Publică Locală, Direcţia Economico-Financiară, Direcţia Patrimoniu şi Serviciul Public de Salubritate vor aduce la îndeplinire prevederile prezentei hotărâri.    
	      PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR,

	                Virgil BOBOC
	Nicoleta MIULESCU

